ALAQUÀS PRESENTA LES FESTES MAJORS 2023
25/08/2023

# ALAQUÀS PRESENTA LES FESTES MAJORS 2023

*   25/08/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21457

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21457%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LES%20FESTES%20MAJORS%202023)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21457/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21457/25082023whatsapp_image_2023-08-25_at_13_26_59_Form_4.jpg)](https://www.alaquas.org/ficheros/documentos/2023/2/21457/25082023whatsapp_image_2023-08-25_at_13_26_59_Form_10.jpg "<a href='https://www.alaquas.org/ficheros/documentos/2023/2/21457/25082023whatsapp_image_2023-08-25_at_13_26_59_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LES FESTES MAJORS 2023</a>")

Una gran quantitat d'activitats per a tots els públics, un nou recinte firal per a la realització d'espectacles i una gran implicació i compromís per part de tots els col·lectius festers protagonitzaran la programació Les Festes Majors s'iniciaran de manera oficial hui divendres 25 d'agost a les 23 hores amb el Correfocs a càrrec de la Colla de Dimonis d'Alaquàs i el PREGÓ des del balcó de l'Ajuntament a càrrec dels Festers i Festeres 2023. Serà retransmés en directe a través del canal de youtube Som Alaquàs.

El Castell d’Alaquàs ha acollit hui divendres 25 d’agost la presentació i roda de premsa de les Festes Majors d’Alaquàs 2023. En l’acte han estat presents l’Alcalde d’Alaquàs, Toni Saura, la Regidora de Festes, Sandra Conde, la Regidora de Benestar Social, Elena Solís, el Regidor de Cultura, Fran Evangelista, el Regidor de Joventut, Javi Antúnez, i una representació de totes les clavaries i col·lectius festers que protagonitzaran aquests dies i que han treballat amb l’Ajuntament d’Alaquàs en la seua organització.

L’acte s’ha iniciat amb un vídeo amb imatges dels diferents actes festius. A continuació, el primer edil ha agraït la presència dels mitjans de comunicació i dels col·lectius festers i ha agraït “l’esforç dels col·lectius i dels departaments municipals que treballaran per a fer possible cadascuna de les activitats:  Policia Local, Serveis Urbans i de Neteja, Cultura i Festes i Comunicació.

A continuació, la Regidora de Festes, Sandra Conde, ha destacat el treball actiu i la participació dels col·lectius festers i ha fet un repàs pels diferents actes de la programació festiva, tot i destacant les novetats que incorpora enguany el programa. Ha destacat el nou recinte firal del Terç ubicat al parquing de les instal·lacions esportives que acollirà nous espectacles i permetrà un millor control de l’accés. En ell està previst com a novetat el ‘BACARRÀ ON TOUR 2023’ que tindrà lloc hui divendres 25 d’agost després del pregó oficial i que servirà per a donar la benvinguda a les Festes Majors i que ha sigut organitzat junt amb la Regidoria de Joventut. Per al públic jove destaca també el Festival Remember WE LOVE 90-2000 també en aquest recinte firal el dissabte 26 d’agost. Altres de les novetats joves és la Pool Party del dijous 31 d’agost per  públic d’entre 14 a 30 anys i que tindrà lloc a la Piscina Municipal amb entrada amb invitació que es pot aconseguir en l’enllaç [https://www.alaquas.org/citas\_espacios/entradasyreservas.asp](https://www.alaquas.org/citas_espacios/entradasyreservas.asp).

Pel que fa a la pòlvora, ha destacat la Cordà del Crist, en la qual es dispararan un total de 550 quilògrams i ha posat en valor també el canvi d’ubicació de la Cordà Infantil, que es realitzarà a partir d’enguany a la calçada de l’avinguda País Valencià, enfront de  la parròquia de la Mare de Déu de l’Olivar. Aquest canvi respon a l’objectiu de continuar apostant per aquesta activitat i millorar la seua visibilitat.

Ha insistit també en què la Cavalcada continuarà oferint un format amb més espectacle i diversió per al públic infantil i s’ha fet ressò també del Sopar de les Persones Majors organitzat pel Departament de Benestar Social i del Concert musical-pirotècnic a càrrec de la Unió Musical d’Alaquàs. **Ha mencionat també el treball dels clubs esportius així com els Punt Violeta, presents  en diferents activitats.**

A continuació, han pres la paraula la representació de cadascun dels col·lectius festers per tal d’explicar el seu programa que es pot consultar en el següent enllaç:

[https://www.alaquas.org/publicacions/festes/numero.asp?id=Festes2023](https://www.alaquas.org/publicacions/festes/numero.asp?id=Festes2023)